CM मनोहर की गुडबुक में; CMO में तैनाती के आसार, इसी साल रिटायरमेंट
हरियाणा कैडर के 1988 बैच के IAS राजेश खुल्लर की वापसी को लेकर हरियाणा ब्यूरोक्रेसी में हलचल शुरू हो गई है। मुख्यमंत्री मनोहर लाल के अनुरोध के बाद मूल कैडर में वापसी होने के बाद अब उनकी नई जिम्मेदारी को लेकर चर्चाएं शुरू हो गई हैं।
हरियाणा कैडर के 1988 बैच के IAS राजेश खुल्लर की वापसी को लेकर हरियाणा ब्यूरोक्रेसी में हलचल शुरू हो गई है। मुख्यमंत्री मनोहर लाल के अनुरोध के बाद मूल कैडर में वापसी होने के बाद अब उनकी नई जिम्मेदारी को लेकर चर्चाएं शुरू हो गई हैं।
संभावना यह जताई जा रही है कि सीएम उन्हें CMO में बड़ी जिम्मेदारी देंगे। हालांकि लंबे समय से खाली चल रहे हरियाणा में वित्तायुक्त विभाग के अतिरिक्त मुख्य सचिव पर भी उनकी नियुक्ति की जा सकती है।
वर्ल्ड बैंक के थे कार्यकारी निदेशक
सीनियर आईएएस खुल्लर 26 अक्टूबर 2020 से अमेरिका में बतौर वर्ल्ड बैंक कार्यकारी निदेशक के पद पर कार्यरत थे। पर्सनल पब्लिक ग्रीवेंसेज एंड पेंशन मंत्रालय की मंजूरी के बाद मूल कैडर हरियाणा में उनकी वापसी हो रही है। हालांकि वर्ल्ड बैंक में उनकी नियुक्ति तीन वर्षों के लिए हुई थी, लेकिन केंद्र ने हरियाणा CM के अनुरोध पर उन्हें पहले ही बुला लिया है।
CM के प्रधान सचिव रह चुके खुल्लर
केंद्र सरकार के द्वारा खुल्लर को जब वर्ल्ड बैंक भेजा रहा था तब खुल्लर हरियाणा सीएम मनोहर लाल खट्टर के प्रधान सचिव थे। उनके जाने के बाद अब यह जिम्मेदारी IAS वी उमाशंकर देख रहे हैं। अब आसार यह हैं कि खुल्लर को पहले एफसीआर की जिम्मेदारी देने के साथ ही हरियाणा CMO में भी अहम जिम्मेदारी सीएम दे सकते हैं।
खुल्लर पर मेहरबान रही सरकार
हरियाणा सरकार आईएएस राजेश खुल्लर को लेकर पहले भी मेहरबान रही है। इसकी बड़ी वजह यह है कि वह मुख्यमंत्री मनोहर लाल की गुड बुक में हैं। 2019 में प्रधान सचिव के साथ ही सीएम ने उन्हें गृह सचिव की भी जिम्मेदारी दी थी। इसके अलावा उनके पास जनसंपर्क एवं भाषा विभाग, जेल, आपराधिक जांच और न्याय विभाग की भी अतिरिक्त जिम्मेदारी दी गई थी।
पर्ची सिस्टम के विरोधी हैं खुल्लर
हरियाणा सरकार की कमान संभालने के बाद राजेश खुल्लर ने भ्रष्टाचार की जड़ माने जाने वाले तीन प्रमुख क्षेत्रों भर्ती, बदली और सीएलयू (लैंड यूज परिवर्तन) को पूरी तरह कंप्यूटराइज्ड करवा दिया। उन्होंने पूर्व की सरकारों की पर्ची सिस्टम के विपरीत एक ऐसी पारदर्शी व्यवस्था बनाई है जिसमें किसी को ट्रांसफर करवाने से लेकर बीपीएल राशन कार्ड बनवाने तक के लिए किसी अधिकारी या कर्मचारी पर निर्भर नहीं रहना पड़ता है।
चार भाषाओं का अच्छा ज्ञान
पंजाब विश्वविद्यालय से भौतिक शास्त्र में खुल्लर ने एमएससी की है। सरकारी सेवा में आने के बाद टोक्यो के ग्रिप्स से लोक प्रशासन में भी मास्टर्स डिग्री हासिल की। उन्हें हिंदी, अंग्रेजी, पंजाबी के साथ ही संस्कृति भाषा के भी अच्छे जानकार हैं। उन्होंने स्कूल शिक्षा विभाग और फिर हरियाणा सरकार के कृषि विभाग में निदेशक के तौर पर कार्य किया। कृषि के क्षेत्र में उनके कार्यकाल के दौरान, हरियाणा गेहूं के उत्पादकता के मामले में पंजाब को पछाड़ते हुए भारत का पहले नंबर का राज्य बन गया। सोनीपत, रोहतक के जिलाधिकारी भी रहे हैं।